Keď navštívite stránku TEDu,
môžete tam celkovo nájsť
viac ako 7-dňový videomateriál z TED prednášok,
viac ako 1,3 milióna
prepísaných slov
a milióny hodnotení používateľov.
A to je obrovské množstvo dát.
A tak som sa nad tým zamyslel.
Ak by ste vzali všetky tieto údaje
a prehnali ich cez štatistickú analýzu,
mohli by ste spätne vytvoriť TED prednášku?
Mohli by ste vytvoriť
dokonalú TED prednášku?
(Potlesk)
A taktiež, mohli by ste vytvoriť
najhoršiu možnú TED prednášku,
s ktorou by vás sem pustili?
Pozrel som sa na tri veci, aby som to zistil.
Pozrel som sa na tému, ktorú by ste si mali vybrať.
Pozrel som sa na to, ako by ste ju mali podať
a na vizuálne zobrazenia na pódiu.
Takže, téma – môžeme si vybrať z veľkého množstva tém,
ale mali by ste si vyberať múdro,
pretože vaša téma úzko súvisí
s tým, ako budú používatelia reagovať na vašu prednášku.
Teraz, aby som to skonkretizoval,
pozrime sa na zoznam top 10 slov,
ktoré štatisticky vyčnievajú
v najobľúbenejších TED prednáškach
a v najmenej obľúbených TED prednáškach.
Takže ak prídete sem
a budete hovoriť o tom, ako francúzska káva
zasypáva naše mozgy šťastím,
máte to vyhraté.
(Potlesk)
Zatiaľ čo, ak chcete hovoriť o
vašom projekte, ktorý zahŕňa
kyslík, dievčatá, lietadlá –
vlastne, tú prednášku by som chcel počuť,
ale štatistika hovorí, že to nie je také dobré.
No dobre.
Ak to zovšeobecníte,
najobľúbenejšie TED prednášky sú tie,
ktoré hovoria o témach, s ktorými sa vieme stotožniť,
jednoducho a do hĺbky,
ako sú šťastie, naše telo,
jedlo, emócie.
A technickejšie témy,
ako sú architektúra, materiály a – dosť čudné – muži,
to nie sú dobré témy.
Ako by ste mali podať vašu prednášku?
TED je známy tým, že
veľmi prísne dodržiava čas,
takže ma budú nenávidieť,
že som to odhalil, pretože
by ste mali rozprávať tak dlho, ako vám dovolia,
keďže najobľúbenejšie TED prednášky
sú v priemere o 50 % dlhšie
ako tie najmenej obľúbené.
A toto je pravda pre všetky zoznamy hodnotení na TED.com,
iba ak nechcete mať prednášku,
ktorá je nádherná, inšpirujúca alebo zábavná.
Potom by ste mali byť struční. Ale inak
rozprávajte, kým vás neodvlečú z pódia.
(Smiech)
Teraz, kým –
(Potlesk)
kým naťahujete čas, je tu pár pravidiel, ktoré treba dodržať.
Prišiel som na tieto pravidlá porovnávaním štatistík
štvorslovných fráz,
ktoré sa častejšie objavujú v najobľúbenejších TED prednáškach
oproti najmenej obľúbeným TED prednáškam.
Poviem vám tri príklady.
Po prvé, musím ako rečník
urobiť službu publiku a rozprávať o tom, čo vám poskytnem,
namiesto toho, čo nemôžem mať.
Po druhé, je zakázané
citovať New York Times.
(Smiech)
A ako posledné, je v poriadku, ak sa rečník tvári – to sú dobré správy –,
že je inteligentnejší, ako je.
Ak niečomu nerozumiem, môžem povedať "a tak ďalej, a tak ďalej".
Všetci to pochopíte.
To je úplne v poriadku.
(Potlesk)
Teraz, poďme na vizuálne zobrazenia.
Najviditeľnejšou vecou na pódiu je rečník.
A analýza ukazuje, ak chcete byť
medzi najobľúbenejšími TED rečníkmi,
mali by ste si nechať vlasy narásť o trochu dlhšie, ako je priemer.
Určite si dajte svoje okuliare a buďte o trošku formálnejšie oblečení
ako priemerný TED rečník.
Prezentácia je v poriadku, hoci by ste mohli zvážiť rekvizity.
A teraz najdôležitejšia vec
a tou je nálada na pódiu.
Farby hrajú veľmi dôležitú úlohu.
Farba úzko súvisí
s hodnoteniami, ktoré prednáška dostane na web stránke.
(Potlesk)
Napríklad, fascinujúce prednášky
obsahujú štatisticky vysoké množstvo
presne takejto modrej farby,
oveľa viac ako priemerná TED prednáška.
Vynaliezavé TED prednášky oveľa viac tejto zelenej farby,
a tak ďalej, a tak ďalej.
(Potlesk)
Osobne si myslím,
že nie som prvý, ktorý robil túto analýzu,
ale urobte
si vlastný úsudok.
Teraz je čas, aby som to poskladal
a navrhol dokonalú TED prednášku.
Keďže toto je TED Active
a zo svojej analýzy som sa naučil,
že by som vám mal niečo odovzdať,
neukážem vám dokonalú
alebo najhoršiu TED prednášku,
ale radšej vám dám nástroj, aby ste si mohli vytvoriť vlastnú.
Tento nástroj nazývam TED Pad.
(Smiech)
A TED Pad je matica
stovky špecificky vybraných,
starostlivo organizovaných viet,
ktoré môžete jednoducho pospájať, aby ste poskladali svoju vlastnú TED prednášku.
Musíte urobiť len jedno rozhodnutie,
a to: Použijete bielu verziu
pre veľmi dobré TED prednášky
o tvorivosti a ľudskom talente?
Alebo použijete čiernu verziu,
ktorá vám umožní vytvoriť naozaj zlé TED prednášky,
najmä o blogoch,
politike a podobných veciach?
Takže, stiahnite si to a zabavte sa.
Dúfam, že si to užijete.
Dúfam, že si užijete vytváranie svojej vlastnej
dokonalej a najhoršej možnej TED prednášky.
A dúfam, že niektorí z vás sa na nasledujúci rok inšpirujú,
aby vytvorili toto, naozaj by som to rád videl.
Ďakujem veľmi pekne.
(Potlesk)